BKD ลุ้นกำไรปีนี้ Turnaround โบรกแนะซื้อปันผลเด่นยีลด์สูง 5%
BKD ลุ้นกำไรปีนี้ Turnaround โบรกแนะซื้อปันผลเด่นยีลด์สูง 5%
12 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(12ก.ค.)ว่า บริษัท บางกอก เดค-คอน จำกัด (มหาชน) หรือ BKD กลับมาแนะนำซื้อ BKD ในฐานะหุ้น Turnaround โดยคาดว่าผลประกอบการหลังจากนี้จะมีเสถียรภาพมากขึ้น จากการหันมาโฟกัสธุรกิจตกแต่งภายในที่ตัวเองถนัด จนทำให้ Backlog พุ่งขึ้นทำจุดสูงสุดใหม่ตั้งแต่จัดตั้งบริษัทมา ซึ่งก่อนหน้านี้ BKD ได้ขยายตัวเองไปรับงานก่อสร้างที่ไม่ชำนาญ จนทำให้ผลประกอบการปี 2016-2017 ทรุดตัว
ขณะที่การลงทุนในธุรกิจบริหารจัดการน้ำ จะช่วยเพิ่มรายได้ประจำ ที่จะเข้ามาช่วยลดความเสี่ยงทางธุรกิจและ Risk Premium ในการประเมินมูลค่าหุ้น โดยคาดกำไรปกติปีนี้ที่ 172 ลบ. +366% เทียบช่วงเดียวกันของปีก่อน และปีหน้าที่ 228 ลบ. +32% เทียบช่วงเดียวกันของปีก่อน
นอกจากนี้ BKD ยังมีการถือครองที่ดินสภาพคล่องสูงมูลค่าราว 1 บาทต่อหุ้น และมีการจ่ายปันผลสม่ำเสมอ 4-5% ต่อปีด้วย ประเมินมูลค่าที่เหมาะสมด้วยวิธี SOTP ได้เท่ากับ 4.50 บาท
 